TRCเพิ่มรายได้ลงทุนลดพึ่งปตท.
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
10 ส.ค. 2554

โพสต์ทูเดย์ — TRC ปรับกลยุทธ์ 5 ปีข้างหน้าต้องมีรายได้เงินลงทุน เลิกการพึ่งพิงลูกค้ากลุ่ม ปตท.มากไป 
นายสมัย ลี้สกุล ประธานเจ้าหน้าที่บริหาร บริษัท ทีอาร์ซี คอนสตรัคชั่น (TRC) เปิดเผยว่า ปัจจุบันบริษัทมีสัดส่วนรายได้ประมาณ 6070% มาจากกลุ่ม ปตท. ซึ่งมีความชัดเจนถึงแผน 5 ปี จะมีการลงทุนประมาณ 2 แสนล้านบาท และ 6070% จะเป็นการลงทุนในน้ำมันและก๊าซ เพื่อทำให้บริษัทมีรายได้เข้ามาอย่างมั่นคง และคาดว่าจะได้รับงานจากกลุ่ม ปตท. 1,0002,000 ล้านบาทต่อปี 
อย่างไรก็ตาม บริษัทไม่ต้องการพึ่งพิงแหล่งรายได้ทางใดทางหนึ่งให้มากไป จึงวางกลยุทธ์ว่าภายใน 5 ปีข้างหน้าจะต้องก้าวไปสู่การเป็นผู้ประกอบการรับออกแบบรับเหมาก่อสร้างเบ็ดเสร็จ (เทิร์นคีย์) และท้ายที่สุดจะต้องมีการลงทุนในโครงการที่มีรายได้เข้ามาอย่างสม่ำเสมอ เหมือนกับที่บริษัท ช.การช่าง (CK) ลงทุนในบริษัท น้ำประปาไทย (TTW) 
“5 ปีนี้เรามั่นใจว่าจะเดินไปอย่างมั่นคง แต่ก็ไม่ได้นิ่งนอนใจ เพราะไม่อยากเป็นผู้รับเหมาก่อสร้างธรรมดาอีกต่อไป เพราะทุกอย่างต่างมีวงจร การจะโตต่อไปอย่างยั่งยืนและมั่นคงกว่านี้ต้องมีการปรับตัวเองจากการเป็นผู้รับเหมาไปทำเทิร์นคีย์ เพราะคู่แข่งน้อย และท้ายที่สุดต้องมีการลงทุนเรื่องสัมปทาน เช่น โรงไฟฟ้า เพราะมีรายได้เข้ามาสม่ำเสมอ จะเข้ามาช่วยในภาวะที่บางปีไม่มีงานรับเหมาเข้ามา” นายสมัย กล่าว
ขณะนี้บริษัทมีงานในมือ 3,000 ล้านบาท คาดว่าปีนี้จะโตอย่างน้อย 8090% เพราะคาดว่าจะได้รับงานก่อสร้างกระบวนการในโรงงานอุตสาหกรรม 2,000 ล้านบาท ในเดือน ก.พ.นี้ และยังมีงานของกลุ่ม ปตท. ที่จะเข้ามาปีละประมาณ 1,0002,000 ล้านบาทอีก นอกจากนี้งานในนิคมอุตสาหกรรมมาบตาพุดกลับมาในปีนี้ หลังจากชะลอในปีที่ผ่านมา และเป็นโอกาสของ TRC เนื่องจากผู้ประกอบการรายใหญ่ต่างหันไปให้ความสำคัญกับโครงการรถไฟฟ้ามากกว่า
สำหรับผลประกอบการในปีนี้คาดว่าบริษัทจะมีรายได้ประมาณ 2,000 ล้านบาท โต 30% จากปี 2553 ที่คาดว่ามีรายได้ 1,600 ล้านบาท โดยจะเป็นการรับรู้งานในมือที่มีอยู่ปัจจุบัน
ด้านราคาหุ้น TRC วันที่ 24 ม.ค. ที่ผ่านมา ปรับตัวลงแรงตามภาวะตลาดหุ้นโดยรวม มาปิดที่ระดับ 4.50 บาท ลดลง 0.32 บาท หรือ 6.64% แม้ว่าผลการดำเนินงานในปีที่ผ่านมาจะดีขึ้น มีกำไรสุทธิ 108 ล้านบาท ในช่วง 9 เดือน เทียบกับขาดทุนสุทธิ 165 ล้านบาท ในปี 2552 ก็ตาม